《送内弟王拟山归里》
清代·吕谦恒

触暑驱车亦太动，十年同气地常分。人当老至难为别，雁到秋深不可闻。

芦水风高吹远岸，房山云霁见斜曛。归涂览胜题诗处，白露丹枫倍忆君。

作者简介：（1653—1728）河南新安人，字天益，又字涧樵。吕履恒弟。康熙四十八年进士，雍正间官至光禄寺卿。与兄同官京师，以诗文相砥砺，时称新安二吕。尝读书青要山，因名其集为《青要集》。